cyanic-selkie/wikianc huggingface dataset:
রুশ–জাপান যুদ্ধ
পোর্ট আর্থার অবরোধ
১৯০৪ সালের এপ্রিলে পোর্ট আর্থার অবরোধ শুরু হয়। জাপানি সৈন্যরা সাগরতীরের নিকটে অবস্থিত সুরক্ষিত পাহাড়ের চূড়াগুলোতে বহুবার আক্রমণ চালায়, কিন্তু সবগুলো আক্রমণই ব্যর্থ হয় এবং এর ফলে হাজার হাজার জাপানি সৈন্য হতাহত হয়। অবশেষে ১৯০৪ সালের ডিসেম্বরে বেশ কয়েক ব্যাটারি ১১-ইঞ্চি 'ক্রুপ' ক্ষুদ্র কামানের সাহায্যে জাপানিরা প্রধান পাহাড়চূড়াটি দখল করে নিতে সক্ষম হয়। এই জায়গা থেকে জাপানি দূরপাল্লার কামান রুশ নৌবহরের ওপর গোলাবর্ষণ করতে সক্ষম হয়। রুশ নৌবহর ভূমি-ভিত্তিক গোলন্দাজ বাহিনীর বিরুদ্ধে কার্যকর প্রতিরোধ গড়ে তুলতে সক্ষম ছিল না এবং অবরোধকারী জাপানি নৌবহরের বিরুদ্ধে যুদ্ধ করতেও আগ্রহী ছিল না। এর ফলে ক্রমান্বয়ে চারটি রুশ যুদ্ধজাহাজ ও দুইটি ক্রুজার ডুবে যায়, এবং আরো দুইটি যুদ্ধজাহাজ কয়েক সপ্তাহ পর অকার্যকর হয়ে পড়ে। এভাবে প্রশান্ত মহাসাগরে অবস্থানরত রাশিয়ার সবগুলো বড় যুদ্ধজাহাজই ডুবিয়ে দেয়া হয়। সম্ভবত এটিই পৃথিবীর সামরিক ইতিহাসে একমাত্র উদাহরণ যেক্ষেত্রে বড় যুদ্ধজাহাজের বিরুদ্ধে ভূমি-ভিত্তিক গোলন্দাজ বাহিনী এতটা সাফল্য অর্জন করতে পেরেছিল।
এজন্য স্তোশেল ১৯০৫ সালের ২ জানুয়ারি বিস্মিত জাপানি জেনারেলদের কাছে আত্মসমর্পণের সিদ্ধান্ত নেন। তিনি উপস্থিত অন্যান্য সামরিক কর্মকর্তা কিংবা জার বা সামরিক কমান্ডের কারো সঙ্গে কোনোরকম আলোচনা না করে এই সিদ্ধান্ত নিয়েছিলেন। এঁদের সবাই ছিলেন এই সিদ্ধান্তের বিরোধী। ১৯০৮ সালে স্তোশেল কোর্ট-মার্শালের মুখোমুখি হন, এবং প্রতিরক্ষায় ব্যর্থতা ও নির্দেশ অমান্য করার দায়ে তাঁকে মৃত্যুদণ্ড দেয়া হয়। অবশ্য পরে তাঁকে ক্ষমা করা হয়।
ইয়ালু নদীর যুদ্ধ
জাপানিরা দ্রুতগতিতে মাঞ্চুরিয়া দখল করার কৌশল অবলম্বন করেছিল, অপরদিকে রুশরা সময় পাওয়ার জন্য কালক্ষেপণের কৌশল অবলম্বন করেছিল। সুদীর্ঘ ট্রান্স-সাইবেরীয় রেলপথ (যেটি সেসময় ইর্কুতস্কের কাছে অসমাপ্ত ছিল) দিয়ে অতিরিক্ত রুশ সৈন্যদের পৌঁছানোর জন্যই রুশদের সময়ের প্রয়োজন ছিল। ১৯০৪ সালের ১ মে সংঘটিত ইয়ালু নদীর যুদ্ধ ছিল এই যুদ্ধের প্রথম বৃহৎ স্থলযুদ্ধ। যুদ্ধের সময় জাপানি সৈন্যরা নদী অতিক্রম করে রুশ সৈন্যদের অবস্থানের ওপর আক্রমণ চালায়। 'জাপানিরা সহজ শত্রু হবে, যুদ্ধ সংক্ষিপ্ত হবে, এবং রাশিয়া বিপুলভাবে বিজয়ী হবে' - রুশ পূর্বাঞ্চলীয় সৈন‍্যবাহিনীর পরাজয় এরকম সকল ধারণা দূর করে দেয় । বহু দশক পরে এটিই ছিল প্রথম যুদ্ধ যেটিতে কোনো ইউরোপীয় শক্তির বিরুদ্ধে এশীয় কোনো শক্তি জয়ী হয়েছিল। এই যুদ্ধে জাপানের সামরিক সক্ষমতার সঙ্গে যে রাশিয়া তাল মিলিয়ে চলতে পারেনি সেটা প্রকাশ হয়ে পড়ে । জাপানি সৈন্যরা মাঞ্চুরীয় উপকূলের বেশ কয়েক জায়গায় অবতরণ করে এবং বেশ কয়েকটি খণ্ডযুদ্ধের পর রুশদেরকে পোর্ট আর্থারের দিকে বিতাড়িত করে। অবশ‍্য ১৯০৪ সালের ২৫ মে সংঘটিত নানশানের যুদ্ধসহ পরবর্তী খণ্ডযুদ্ধসমূহে পরিখায় অবস্থানরত রুশদেরকে আক্রমণ করে জাপানিরা প্রচুর ক্ষয়ক্ষতির সম্মুখীন হয়।
পীত সাগরের যুদ্ধ
১৯০৪ সালের এপ্রিলে পোর্ট আর্থার অবরোধের সময় অ্যাডমিরাল স্তেপান মাকারভের মৃত্যু হলে অ্যাডমিরাল উইলহেলম ভিৎজেফত নৌবহরের নতুন কমান্ডার নিযুক্ত হন, এবং তাঁকে পোর্ট আর্থার থেকে বেরিয়ে ভ্লাদিভোস্তকে তাঁর বাহিনীকে মোতায়েন করতে নির্দেশ দেয়া হয়। ১৯০৪ সালের ১০ আগস্ট সকালে ফরাসি-নির্মিত রুশ যুদ্ধজাহাজ সেজারেভিচে পতাকা উড়িয়ে ভিৎজেফত ৬টি যুদ্ধজাহাজ, ৪টি ক্রুজার এবং ১৪টি টর্পেডো বোট ডেস্ট্রয়ার নিয়ে যাত্রা শুরু করেন। তাঁর জন্য অপেক্ষা করছিলেন জাপানি অ্যাডমিরাল তোজো, ৪টি যুদ্ধজাহাজ, ১০টি ক্রুজার এবং ১৮টি টর্পেডো বোট ডেস্ট্রয়ার-সহ।
১২:১৫ সময়ে যুদ্ধজাহাজ বহরদ্বয় একে অপরকে দেখতে পায়, এবং ১৩:০০ সময়ে তোজো ভিৎজেফতের 'টি' অতিক্রম করে আট মাইল দূরে থেকে গোলাবর্ষণ শুরু করেন। সেসময় পর্যন্ত আর কোনো নৌযুদ্ধে কোনো নৌবহর শত্রুপক্ষকে এত দূর থেকে আক্রমণ করেনি । প্রায় ত্রিশ মিনিট ধরে যুদ্ধজাহাজগুলো একে অপরের ওপর আঘাত করতে থাকে, এবং একে অপরের থেকে ৪ মাইলের দূরত্বে আসার পর দ্বিতীয়বারের মতো গোলাবর্ষণ শুরু করে। ১৮:৩০ সময়ে তোজোর যুদ্ধজাহাজগুলো ভিৎজেফতের জাহাজের ব্রিজে আঘাত করে এবং ভিৎজেফত তৎক্ষণাৎ নিহত হন।
সেজারেভিচের হাল নষ্ট হয়ে যাওয়ার পর এবং অ্যাডমিরাল নিহত হওয়ার পর জাহাজটি যুদ্ধক্ষেত্র থেকে সরে পড়ে, ফলে রুশ নৌবহরে বিভ্রান্তির সৃষ্টি হয়। কিন্তু তোজো জাহাজটিকে ডুবিয়ে দেয়ার জন্য দৃঢ়প্রতিজ্ঞ ছিলেন, এবং জাহাজটির ওপর আক্রমণ অব্যাহত রাখেন। এসময় মার্কিন-নির্মিত রুশ যুদ্ধজাহাজ রেৎভিজান বীরত্বের সঙ্গে তোজোর জাহাজকে আক্রমণ করে সেজারেভিচকে রক্ষা করে । রাশিয়া থেকে আগমনরত বাল্টিক নৌবহরের যুদ্ধজাহাজগুলোর সঙ্গে ভবিষ্যৎ যুদ্ধের কথা ভেবে নিজের যুদ্ধজাহাজ হারানোর ঝুঁকি না নিয়ে তিনি পোর্ট আর্থারের দিকে পশ্চাৎপসরণরত রুশ জাহাজগুলোর পশ্চাদ্ধাবন করা থেকে বিরত থাকেন। এর ফলে সমাপ্তি ঘটে তখন পর্যন্ত নৌযুদ্ধের ইতিহাসের সবচেয়ে বেশি দূরত্বের দ্বন্দ্বযুদ্ধের। এটিই ছিল ইস্পাতের তৈরি আধুনিক যুদ্ধজাহাজগুলোর মধ্যে প্রথম যুদ্ধ।
বাল্টিক নৌবহরের আগমন
ইতোমধ্যে রুশরা তাদের দূর প্রাচ্য নৌবহরকে সহায়তা করার জন্য অ্যাডমিরাল জিনোভি রোঝেস্তভেনস্কির অধীনে বাল্টিক নৌবহরকে প্রেরণের জন্য প্রস্তুত হচ্ছিল। ইঞ্জিনে সমস্যা এবং আরো কয়েকটি ছোটোখাট দুর্ঘটনার পর ১৯০৪ সালের ১৫ অক্টোবর অবশেষে স্কোয়াড্রনটি যাত্রা শুরু করে, এবং অর্ধেক পৃথিবী ঘুরে বাল্টিক সাগর থেকে কেপ অফ গুড হোপের মধ্য দিয়ে প্রশান্ত মহাসাগরে পৌঁছায়। তাদের এই সাত মাসব্যাপী দীর্ঘ অভিযান সমগ্র বিশ্বের মনোযোগ কেড়ে নিয়েছিল। ১৯০৪ সালের ২১ অক্টোবর ডগার ব্যাঙ্ক ঘটনার পর (যে ঘটনায় রুশ নৌবহর ব্রিটিশ জেলেনৌকাকে শত্রুর টর্পেডো বোট ভেবে গুলি চালিয়েছিল) রুশরা এই দীর্ঘ পথ বেছে নিতে বাধ্য হয়েছিল। এই ঘটনার ফলে ব্রিটিশরা তাদেরকে সুয়েজ খাল ব্যবহার করতে দিতে অস্বীকৃতি জানায়, এবং এর ফলে ব্রিটেনের সঙ্গে রাশিয়ার প্রায় যুদ্ধ বেধে যাওয়ার উপক্রম হয়।
বেসামরিক জনগণের ভাগ্য
মাঞ্চুরিয়ায় যুদ্ধের সময় রুশ সৈন্যরা বহু চীনা গ্রাম জ্বালিয়ে দেয়, নারীদের ধর্ষণ করে এবং বাধাদানকারীদের মেরে ফেলে । রুশদের ধারণা ছিল, যেহেতু চীনারা এশীয়, তারা নিশ্চয়ই রাশিয়াকে পরাজিত করার জন্য এশীয় জাপানিদের সহযোগিতা করছে, কাজেই তাদের শাস্তি পাওয়া উচিত । রুশ সৈন্যরা পীত আতঙ্কে ভুগছিল, এবং কেবল জাপানিদের নয়, সকল এশীয়কেই শত্রু হিসেবে দেখছিল । মাঞ্চুরিয়ায় বসবাসকারী চীনারা সব রুশ সৈন্যকেই ভয় পেত, তবে নিষ্ঠুরতা এবং অপরিসীম লুটতরাজের আকাঙ্ক্ষার জন্য কসাকদের তারা সবচেয়ে বেশি ভয় করত । জাপানিদের তুলনামূলক সুশৃঙ্খল আচরণের জন্য মাঞ্চুরিয়ায় বসবাসকারী হান ও মাঞ্চু জাতির লোকেদের অনেকেই জাপানপন্থী হয়ে পড়েছিল । অবশ্য জাপানিরাও লুটতরাজে পিছিয়ে ছিল না, যদিও তাদের পদ্ধতি ছিল রুশদের চেয়ে কম হিংস্র। এছাড়া কোনো চীনা বা মাঞ্চুকে রুশ গুপ্তচর হিসেবে সন্দেহ হলেই তারা তৎক্ষণাৎ তাকে মেরে ফেলত । লিয়াওইয়াং শহরের ভাগ্য ছিল সবচেয়ে খারাপ, এটিকে প্রথমদিন রুশরা জ্বালিয়ে দেয়, পরের দিন চীনা পুলিশরা এটি জ্বালিয়ে দেয় এবং তার পরের দিন জাপানিরাও শহরটি জ্বালিয়ে দেয় । জাপানিরা রুশ রসদপত্র সরবরাহকারী কলামগুলোর ওপর আক্রমণ করার জন্য চীনা দস্যুদের ভাড়া করে । কেবল একবার এই দস্যুরা জাপানি সৈন্যদের আক্রমণ করেছিল। সম্ভবত জাপানি সৈন্যদেরকে রুশ বলে ভুল করে তারা এই হামলা চালিয়েছিল । দস্যু সর্দার ঝাং জাউলিন (যিনি ১৯১৬ থেকে ১৯২৮ সাল পর্যন্ত একজন যুদ্ধবাজ নেতা হিসেবে মাঞ্চুরিয়া শাসন করেছিলেন) জাপানিদের জন্য ভাড়াটে যোদ্ধা হিসেবে কাজ করেন। আইনত মাঞ্চুরিয়া তখনও চীনা সাম্রাজ্যের অংশ ছিল, এবং চীনা সরকারি কর্মকর্তারা রাশিয়া ও জাপানের মধ্যেকার এই যুদ্ধে যথাসম্ভব নিরপেক্ষ থাকার চেষ্টা করেন । মাঞ্চুরিয়ায় জাপানি দখলকৃত অংশে জাপানি সরকার 'বেসামরিক প্রাদেশিক শাসনকর্তা' নিযুক্ত করে, যাঁরা স্বাস্থ্য, পয়:প্রণালী এবং রাস্তাঘাটের অবস্থার উন্নয়নের জন্য কাজ করেন । জাপানিদের এসব কর্মকাণ্ড স্ব-স্বার্থপ্রণোদিত ছিল, কারণ উন্নত যাতায়াত ব্যবস্থা জাপানিদের রসদপত্র সরবরাহের সমস্যা হ্রাস করে এবং চীনাদের স্বাস্থ্যের উন্নতির ফলে জাপানি সৈন্যদের সংক্রামক ব্যাধিতে আক্রান্ত হওয়ার সম্ভাবনা হ্রাস পায় । অপরপক্ষে, রুশরা তাদের শাসনাধীন চীনাদের স্বাস্থ্য বা পয়:প্রণালীর কোনো উন্নতি সাধন করে নি, বরং পশ্চাৎপসরণের সময় সবকিছু ধ্বংস করে দিয়ে যায় । অনেক চীনা জাপানিদেরকে 'দুই শয়তানের মধ্যে কম শয়তান' হিসেবে বিবেচনা করত ।
শান্দেপুর যুদ্ধ
২৫ থেকে ২৯ জানুয়ারির মধ্যে রুশ দ্বিতীয় সেনাবাহিনী জেনারেল অস্কার গ্রিপেনবুর্গের নেতৃত্বে শান্দেপু শহরের কাছে জাপানি বাহিনীর বাম বাহুকে আক্রমণ করে। এই আক্রমণে জাপানিরা হতভম্ব হয়ে পড়ে। রুশরা জাপানিদেরকে প্রায় পরাজিত করে ফেলেছিল, কিন্তু অন্যান্য রুশ সৈন্যদলের সাহায্য না পাওয়ায় আক্রমণটি স্থগিত করা হয় এবং যুদ্ধটি অমীমাংসিতভাবে শেষ হয়। জাপানিরা জানত যে ট্রান্স-সাইবেরীয় রেলপথ দিয়ে সাহায্য পৌঁছানোর আগেই রুশ বাহিনীকে ধ্বংস করে ফেলতে হবে।
মুকদেনের যুদ্ধ
১৯০৫ সালের ২০ ফেব্রুয়ারি মুকদেনের যুদ্ধ শুরু হয়। পরবর্তী দিনগুলোতে জাপানি বাহিনী রুশ বাহিনীর ডান ও বাম বহুর ওপর আক্রমণ চালাতে থাকে। প্রায় পাঁচ লক্ষ সৈন্য এই যুদ্ধে অংশ নিয়েছিল। দুই পক্ষই ভালোভাবে পরিখা খনন করে সেখানে অবস্থান করছিল এবং তাদেরকে সহযোগিতা করার জন্য শত শত কামানও ছিল। বেশ কয়েকদিন তীব্র যুদ্ধের পর রুশরা পিছু হটে যেতে বাধ্য হয়। জাপানিরা তাদের ঘেরাও করে ফেলতে পারে এই আশঙ্কায় রুশরা পশ্চাৎপসরণ আরম্ভ করে, এবং জাপানি সৈন্যদের সঙ্গে রুশ বাহিনীর পশ্চাদভাগের সৈন্যদের তীব্র সংঘর্ষ হতে থাকে, যার ফলে রুশ বাহিনী ভেঙে পড়ে। তিন সপ্তাহব্যাপী যুদ্ধের পর ১৯০৫ সালের ১০ মার্চ জেনারেল কুরোপাতকিন মুকদেনের উত্তরে পশ্চাৎপসরণ করার সিদ্ধান্ত নেন। এই যুদ্ধে রাশিয়া ৯০,০০০ সৈন্য হারায়।
পশ্চাৎপসরণকারী রুশ মাঞ্চুরীয় বাহিনী প্রায় বিধ্বস্ত হয়ে যায়, কিন্তু তা সত্ত্বেও জাপানিরা তাদেরকে সম্পূর্ণরূপে ধ্বংস করতে ব্যর্থ হয়। জাপানিদের নিজেদেরও প্রচুর ক্ষয়ক্ষতি হয়েছিল এবং রুশ সৈন্যদের পশ্চাদ্ধাবন করার মতো অবস্থা তাদের ছিল না। যদিও মুকদেনের যুদ্ধে রুশদের বড় ধরনের পরাজয় ঘটে এবং জাপানিদের সবচেয়ে বড় বিজয় সূচিত হয়, কিন্তু চূড়ান্ত বিজয় তখনও নৌবাহিনীর ওপর নির্ভর করছিল।
সুশিমার যুদ্ধ
বেশ কয়েক সপ্তাহ ফরাসি-অধিকৃত মাদাগাস্কারের একটি ক্ষুদ্র বন্দর নোসিবেতে থেমে থাকার পর (ফরাসিরা নিতান্ত অনিচ্ছাসত্ত্বেও রাশিয়ার সঙ্গে মিত্রতা বজায় রাখার জন্য এটির অনুমতি দিয়েছিল) ১৯০৫ সালের ৭ থেকে ১০ এপ্রিল রুশ বাল্টিক নৌবহর সিঙ্গাপুর প্রণালীর মধ্য দিয়ে ফরাসি ইন্দোচীনের ক্যাম রান উপসাগরে পৌঁছে । অবশেষে ১৯০৫ সালের মে মাসে নৌবহরটি জাপান সাগরে পৌঁছায়। সেসময়ে এরকম একটি যাত্রার জন্য প্রয়োজনীয় রসদের পরিমাণ ছিল বিস্ময়কর। স্কোয়াড্রনটির এই যাত্রাকালে প্রায় ৫,০০,০০০ টন কয়লার প্রয়োজন হয়েছিল, অথচ আন্তর্জাতিক আইন অনুসারে রাশিয়া নিরপেক্ষ বন্দরগুলো থেকে কয়লা সংগ্রহ করতে পারে নি। ফলে রুশ কর্তৃপক্ষ নৌবহরটিকে সমুদ্রপথে কয়লা সরবরাহ করার জন্য অনেকগুলো কয়লাবাহী জাহাজের একটি বহর যোগাড় করতে বাধ্য হয়েছিল। এরকম দীর্ঘ যাত্রার জন্য প্রয়োজনীয় রসদপত্র সংরক্ষণের ফলে জাহাজগুলোর ওজন অনেক বেড়ে যায় এবং সেটা আরেকটা সমস্যা হয়ে দাঁড়ায় ।
রুশ দ্বিতীয় প্রশান্ত মহাসাগরীয় স্কোয়াড্রন (বাল্টিক নৌবহরের নতুন নাম) পোর্ট আর্থারকে মুক্ত করার জন্য ১৮,০০০ নটিক্যাল মাইল (৩৩,০০০ কি.মি.) অতিক্রম করেছিল। কিন্তু নৌবহরটি যখন মাদাগাস্কারে ছিল, তখনই সেখানে জাপানিদের কাছে পোর্ট আর্থারের আত্মসমর্পণের হতাশাজনক সংবাদ পৌঁছায়। এরপর অ্যাডমিরাল রোঝেস্তভেনস্কির একমাত্র আশা ছিল ভ্লাদিভোস্তক বন্দরে পৌঁছানো। ভ্লাদিভোস্তকে যাওয়ার তিনটি পথ ছিল। এদের মধ্যে সংক্ষিপ্ততম এবং সরাসরি পথটি ছিল কোরিয়া এবং জাপানের মধ্যবর্তী সুশিমা প্রণালীর মধ্য দিয়ে। কিন্তু তিনটি পথের মধ্যে এটিই ছিল সবচেয়ে বেশি বিপজ্জনক, কারণ এই পথটির অবস্থান ছিল জাপানের প্রধান দ্বীপসমূহ এবং কোরিয়ায় জাপানি নৌঘাঁটিগুলো মধ্যে।
অ্যাডমিরাল তোজো রুশ অগ্রগতি সম্পর্কে অবগত ছিলেন, এবং বুঝতে পেরেছিলেন যে, পোর্ট আর্থারের পতনের পর রুশ দ্বিতীয় এবং তৃতীয় প্রশান্ত মহাসাগরীয় নৌবহরদ্বয় দূর প্রাচ্যে রাশিয়ার অবশিষ্ট একমাত্র বন্দর ভ্লাদিভোস্তকে পৌঁছানোর চেষ্টা করবে। তিনি সেই মোতাবেক যুদ্ধের পরিকল্পনা করেন এবং রুশ জাহাজগুলোকে ঠেকানোর জন্য তাঁর জাহাজগুলোকে মেরামত করেন।
জাপানি সম্মিলিত নৌবহরে প্রথমে মোট ৬টি যুদ্ধজাহাজ ছিল, কিন্তু পোর্ট আর্থারের যুদ্ধে মাইন বিস্ফোরণে দুইটি জাহাজ ডুবে যাওয়ার পর ৪টি যুদ্ধজাহাজ অবশিষ্ট ছিল। তবে নৌবহরটিতে তখনও অনেকগুলো ক্রুজার, ডেস্ট্রয়ার এবং টর্পেডো বোট অবশিষ্ট ছিল। অন্যদিকে, রুশ দ্বিতীয় প্রশান্ত মহাসাগরীয় স্কোয়াড্রনে ছিল ৮টি যুদ্ধজাহাজ (এদের মধ্যে ৪টি নতুন বোরোদিনো শ্রেণির যুদ্ধজাহাজও ছিল), এবং অনেকগুলো ক্রুজার, ডেস্ট্রয়ার ও অন্যান্য সহায়তাকারী জাহাজ। রুশ নৌবহরে সর্বমোট ৩৮টি জাহাজ ছিল।
মে মাসের শেষের দিকে দ্বিতীয় প্রশান্ত মহাসাগরীয় স্কোয়াড্রন ভ্লাদিভোস্তকে পৌঁছানোর শেষ পর্যায়ে ছিল। তারা জাপান ও কোরিয়ার মধ্যে অবস্থিত সংক্ষিপ্ত ঝুঁকিপূর্ণ পথটিই বেছে নিয়েছিল এবং ধরা পড়ার ভয়ে রাতে যাত্রা করেছিল। দুর্ভাগ্যজনকভাবে, রুশ নৌবহরের দুইটি হাসপাতাল-জাহাজ যুদ্ধের প্রচলিত নিয়ম অনুসারে তাদের বাতি জ্বালিয়ে রেখেছিল, যার ফলে জাপানি সশস্ত্র বাণিজ্যিক ক্রুজার শিনানো মারু তাদেরকে দেখে ফেলে। বেতার মারফত তারা এ খবর তোজোর সদর দপ্তরে প্রেরণ করে এবং জাপানি সম্মিলিত নৌবহর সেখান থেকে তৎক্ষণাৎ রওনা হয়ে যায় । ১৯০৫ সালের ২৭–২৮ মে জাপানিরা সুশিমা প্রণালীতে রুশদেরকে আক্রমণ করে। রুশ নৌবহরটি প্রায় সম্পূর্ণরূপে ধ্বংস হয়ে যায়, এবং তারা আটটি যুদ্ধজাহাজ, অনেকগুলো ছোট জাহাজ এবং ৫,০০০-এর বেশি লোক হারায়। অপরপক্ষে জাপানিরা মাত্র তিনটি টর্পেডো বোট এবং ১১৬ জন লোক হারায়। কেবল তিনটি রুশ জাহাজ ভ্লাদিভোস্তকে পৌঁছতে সক্ষম হয়।
শাখালিন আক্রমণ
সুশিমার যুদ্ধে রাশিয়ার পরাজয়ের পর জার নিকোলাসকে শান্তিচুক্তি স্বাক্ষরে বাধ্য করার জন্য জাপানি সৈন্যরা ১৯০৫ সালের ৭ জুলাই শাখালিন দ্বীপে অবতরণ করে । শাখালিনের নিরাপত্তা ব্যবস্থা ছিল খুবই দুর্বল এবং এখানে অবস্থিত রুশ সৈন্যদলের অধিকাংশ সৈন্যই ছিল রাজনৈতিক বন্দি, যাদের কোনোরকম সামরিক প্রশিক্ষণ ছিল না। ফলে জাপানিরা সহজেই শাখালিন দখল করে নিতে সক্ষম হয় এবং ১৯০৫ সালের ৩১ জুলাই শাখালিনের রুশ সৈন্যরা জাপানিদের কাছে আত্মসমর্পণ করে।
পোর্টসমাথের চুক্তি
মার্কিন রাষ্ট্রপতি থিওডোর রুজভেল্টের মধ্যস্থতায় জাপান ও রাশিয়ার মধ্যে পোর্টসমাউথের চুক্তি স্বাক্ষরিত হয়, এবং এর মধ্য দিয়ে যুদ্ধের সমাপ্তি ঘটে। চুক্তি অনুযায়ী রাশিয়া কোরিয়ায় জাপানি আধিপত্য স্বীকার করে নেয়, পোর্ট আর্থারের ইজারা জাপানের কাছে হস্তান্তর করে, মাঞ্চুরিয়া থেকে সৈন্য প্রত্যাহার করে নেয় এবং শাখালিন দ্বীপের দক্ষিণাংশ জাপানের কাছে হস্তান্তর করে। রুজভেল্ট শান্তি স্থাপনে তাঁর অবদানের জন্য ১৯০৬ সালে শান্তিতে নোবেল পুরস্কার লাভ করেন।
নীহাররঞ্জন গুপ্তের বাড়ি
নীহাররঞ্জন গুপ্তের বাড়ি বাংলাদেশের নড়াইল জেলায় অবস্থিত বাংলাদেশের একটি প্রত্নতাত্ত্বিক নিদর্শন। এটি বাঙালি ঔপন্যাসিক নীহাররঞ্জন গুপ্তের পৈতৃক বাড়ি। লোহাগড়া উপজেলা থেকে বাড়িটির দূরত্ব ১০ কিলোমিটার। ২০০৩ সালে বাসভবনটিকে বাংলাদেশ সরকার কর্তৃক সংরক্ষিত পুরাকীর্তি হিসেবে ঘোষণা করা হয়।
অবস্থান
লোহাগড়া সদর থেকে ৫.৫ কিলোমিটার দক্ষিণ-পূর্ব কোণে ইতনা গ্রামে অবস্থিত। ইতনা বাজারের পশ্চিমে ইতনা বালিকা বিদ্যালয়গামী ইটের রাস্তা ধরে আধা কিলোমিটার পূর্বে বেঁকে গেছে। এ রাস্তা ধরে ২০০ মিটার উত্তরে কাঁচা রাস্তার সামনে বাড়িটির অবস্থান।
ইতিহাস
নীহাররঞ্জন গুপ্ত ১৯১১ সালের ৬ জুন তার বাবার কর্মস্থল ভারতের কোলকাতায় জন্মগ্রহণ করেন। কিন্তু তার পৈতৃক বাড়ি ছিল বাংলাদেশের নড়াইল জেলার লোহাগড়া উপজেলার ইতনা গ্রামে। নীহাররঞ্জন গুপ্ত ১৯৮৬ সালের ২০ জানুয়ারি হৃদরোগে আক্রান্ত হয়ে কোলকাতায় মৃত্যুবরণ করেন। ১৯৯০ সাল পর্যন্ত এখানে ইতনা সরকারী প্রাথমিক বিদ্যালয় চালু ছিল। ১৯৯৩ সালের ২৪ নভেম্বর ইতনার চিত্রশিল্পী আলী আজগর রাজা ও শিক্ষক নারায়ন চন্দ্র বিশ্বাস এই বাড়িতে 'শিশু স্বর্গ-২' গড়ে তুলে। এটি উদ্বোধন করেন বাঙালি চিত্রশিল্পী এস এম সুলতান।
অবকাঠামো
বাড়িটি প্রায় সত্তর শতক জমির উপর অবস্থিত। এখানে রয়েছে একটি দ্বিতল ভবন, পুকুর ও গাছগাছালি। বাড়ির উত্তরের অংশটি দোতলা এবং দক্ষিণের অংশটি একতলা। বাড়ির দুই দিকে রয়েছে দুটি প্রবেশপথ। ভবনটির নিচ তলায় ৭টি কক্ষ এবং সামনে সরু বারান্দা রয়েছে। যে সকল বারান্দা থেকে অভ্যন্তরের কক্ষে প্রবেশ করবার একাধিক প্রবেশপথ রয়েছে। বারান্দার সামনে রয়েছে নকশাকুত সেগমেন্টাল খিলানযুক্ত স্তম্ভ। উত্তর-পূর্ব কোণে ভবনটির দোতলায় উঠবার একমাত্র সিঁড়ি। উত্তরের দোতলা অংশে পূর্ব-পশ্চিমে লম্বা বারান্দাসহ তিনটি কক্ষ রয়েছে। বারান্দার সামনে রয়েছে সেগমেন্টাল খিলানযুক্ত স্তম্ভ। উভয়তলার প্রায় প্রতিটি কক্ষে রয়েছে একাধিক কুলঙ্গী ও দেয়াল আলমারি। ভবনের দরজা, জানালার কপাটে ফুল-লতাপাতার অলংকরণ, এবং দেয়াল আলমারিতে কাঠের ব্যবহার লক্ষ করা যায়। নিচ তলার সামনে বারান্দার দেয়ালে বাংলায় 'আনন্দ কুটির' নাম উৎকীর্ণ রয়েছে। দোতলা ভবনের দ্বিতীয় তলায় প্রবেশ পথের বামে রয়েছে একটি মন্দির। ব্রিটিশ অমলে নির্মিত বাড়িটির নির্মাণশৈলী সাধারণ। ভবন তৈরীতে ইট, চুন-সুরকি এবং ছাদে কাঠের বর্গার ব্যবহার লক্ষ করা যায়। ছাদ বরাবর রয়েছে বাহুভাজ নকশাবিশিষ্ট কার্নিস।
ঢাকুরিয়া প্রতাপকাটি মাধ্যমিক বিদ্যালয়
ঢাকুরিয়া প্রতাপকাটি মাধ্যমিক বিদ্যালয় বাংলাদেশের যশোর জেলার মনিরামপুর থানায় অবস্থিত একটি মাধ্যমিক বিদ্যালয়। এটি ১৯৩৯ সালে বাবু প্রবোধ কুমার মিত্র প্রতিষ্ঠা করেন।
ইতিহাস
১৯৩৯ সালের ২৬শে অক্টোবরে নবপ্রতিষ্ঠিত এই বিদ্যালয়টি কোলকাতা বিশ্ববিদ্যালয় এর পক্ষ থেকে মান সম্পন্নতার স্বীকৃতি পায়। বাবু প্রবোধ কুমার মিত্র ছিলেন বিদ্যালয়ের প্রথম প্রধান শিক্ষক। কিন্তু তিনি তার এই দায়িত্বভার বেশিদিন পালন করে যেতে পারেননি। ১৯৭১ সালের ৭ই মে তারিখে তিনি দু:জনকভাবে পাকিস্তানি হানাদার বাহিনীর হাতে নির্মমভাবে শহীদ হন। এসময় শূন্য পদে গুরু দায়িত্ব পালনের জন্য দ্বিতীয় প্রধান শিক্ষক হিসাবে দায়িত্ব দেন বাবু গোপাল চন্দ্র মন্ডল।
প্রধান শিক্ষক
দ্বিতীয় প্রধান শিক্ষক এর অবসর গ্রহণের পর প্রতিষ্ঠাতা বাবু প্রবোধ কুমার দিত্রের সুযোগ্য সন্তান বাবু অপূর্ব কুমার মিত্র তৃতীয় প্রধান শিক্ষক হিসাবে দায়িত্ব প্রাপ্ত হন ২০০০ সালে। কিন্তু অত্যন্ত দু:খজনকভাবে ২০০৩ সালের ফেব্রুয়ারি মাসে তার দায়িত্ব গ্রহণের মাত্র ৩ বছরের মাথায় তিনি হৃদরোগে আক্রান্ত হয়ে মারা যান। তার এই অকাল মৃত্যুর পর সম্মানিত বিদ্যালয় কমিটি তৎকালীন সহকারী শিক্ষক আব্দুল জব্বার সাহেবকে আমাদের বিদ্যালয়ের চতুর্থ প্রধান শিক্ষক হিসাবে দায়িত্ব দেন। তিনি ২০০৪ সালের জুন মাসে প্রধান শিক্ষকের দায়িত্ব পালন শুরু করন।
বর্তমানে বিদ্যালয়ের মোট ছাত্র-ছাত্রী সংখ্যা ৫২৫ জন ও ২০ জন শিক্ষক ও কর্মচারী রয়েছে। বিজ্ঞান, ব্যবসায় শিক্ষা এবং মানবিক এই তিনটি বিভাগই রয়েছে। পাঠাগারে রয়েছে ২০ হাজারের উপরে বই।
হোটেল ক্যালিফোর্নিয়া
"হোটেল ক্যালিফোর্নিয়া" মার্কিন রক ব্যান্ড ঈগলসের একই নামের অ্যালবামের শিরোনাম ট্র্যাক। গানটি ১৯৭৭ সালের ফেব্রুয়ারিতে একক হিসাবে প্রকাশিত হয়েছিল। গানটির সঙ্গীত রচনা করেছেন ডন ফিল্ডার, এবং যৌথভাবে গানের কথা লিখেছিলেন ডন হেনলি ও গ্লেন ফ্রে। ইগলসের মূল রেকর্ডিংয়ে লিড ভোকাল হিসেবে কণ্ঠ দিয়েছেন হেনলি এবং ইলাকট্রিক গিটারে ছিলেন ফিল্ডার ও জো ওয়ালশের মধ্যে।
গানটি ব্যান্ডের সর্বাধিক বিখ্যাত রেকর্ডিং হিসাবে বিবেচিত হয়। ১৯৯৮ সালে এর দীর্ঘ গিটার কোডা গিটাররিস্ট সাময়িকী কর্তৃক সর্বকালের সেরা গিটার সলো নির্বাচিত হয়েছিল। গানটি ১৯৭৮ সালে রেকর্ড অব দ্য ইয়ারের জন্য গ্র্যামি অ্যাওয়ার্ডে ভূষিত হয়েছিল। গানের কথাগুলি ভক্ত এবং সমালোচকদের দ্বারা বিভিন্নভাবে ব্যাখ্যা করা হয়েছে। ঈগলস নিজেই এই গানটিকে তাদের "লস অ্যাঞ্জেলেসের উচ্চ জীবনের ব্যাখ্যা" হিসাবে বর্ণনা করেছে। ২০১৩ সালের হিস্ট্রি অব দি ঈগলস প্রামাণ্যচিত্রে হেনলি বলেছিলেন যে, গানটি "অনভিজ্ঞতা থেকে অভিজ্ঞতার পথে যাত্রা... এটাই..."।
মুক্তির পর থেকে "হোটেল ক্যালিফোর্নিয়া" একাধিক শিল্পী কর্তৃক কভার করা হয়েছে এবং আন্তর্জাতিক জনপ্রিয় সংস্কৃতির অংশে পরিণত হয়েছে। জুলিয়া ফিলিপস গানটিকে একটি চলচ্চিত্রে অভিযোজনের প্রস্তাব করেছিলেন, তবে ঈগলসের সদস্যরা এই ধারণাটি অপছন্দ করেছিলেন। বাণিজ্যিকভাবে, "হোটেল ক্যালিফোর্নিয়া" বিলবোর্ড হট ১০০-এ প্রথম অবস্থানে ছিল এবং বেশকয়েকটি আন্তর্জাতিক চার্টের শীর্ষ অবস্থান নিয়েছিল।
কাটাছড়া ইউনিয়ন
কাটাছড়া বাংলাদেশের চট্টগ্রাম জেলার মীরসরাই উপজেলার অন্তর্গত একটি ইউনিয়ন।
আয়তন
কাটাছড়া ইউনিয়নের আয়তন ৩,৪৪৬ একর (১৩.৯৫ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী কাটাছড়া ইউনিয়নের মোট জনসংখ্যা ২৩,৫৯৬ জন। এর মধ্যে পুরুষ ১০,৭৩০ জন এবং মহিলা ১২,৮৬৬ জন। মোট পরিবার ৪,৩৬৬টি।
অবস্থান ও সীমানা
মীরসরাই উপজেলার মধ্যাংশে কাটাছড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৮ কিলোমিটার। এ ইউনিয়নের পূর্বে দুর্গাপুর ইউনিয়ন, উত্তরে জোরারগঞ্জ ইউনিয়ন ও ওসমানপুর ইউনিয়ন, পশ্চিমে ইছাখালী ইউনিয়ন এবং দক্ষিণে মিঠানালা ইউনিয়ন অবস্থিত।
প্রশাসনিক কাঠামো
কাটাছড়া ইউনিয়ন মীরসরাই উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার জোরারগঞ্জ থানার আওতাধীন। এটি জাতীয় সংসদের ২৭৮নং নির্বাচনী এলাকা চট্টগ্রাম-১ এর অংশ। এটি ১০টি মৌজায় বিভক্ত। এ ইউনিয়নের গ্রামগুলো হল:
শিক্ষা ব্যবস্থা
২০১১ সালের আদমশুমারি অনুযায়ী কাটাছড়া ইউনিয়নের সাক্ষরতার হার ৫৬.৫%। এ ইউনিয়নে ২টি মাধ্যমিক বিদ্যালয়, ৩টি দাখিল মাদ্রাসা, ১২টি প্রাথমিক বিদ্যালয় ও ২টি কিন্ডারগার্টেন রয়েছে।
ধর্মীয় উপাসনালয়
কাটাছড়া ইউনিয়নে ৪৪টি মসজিদ, ১০টি ঈদগাহ ও ৩টি মন্দির রয়েছে।
হাট-বাজার
কাটাছড়া ইউনিয়নের প্রধান প্রধান হাট/বাজারগুলো হল:
আবুল কালাম আজাদ (আইনজীবী)
আবুল কালাম আজাদ (c. ১৯৫৫ – ২৩ আগস্ট ২০১৫) বাংলাদেশের নাটোর জেলার একজন আইনজীবী ও রাজনীতিবিদ ছিলেন যিনি বাংলাদেশ জাতীয়তাবাদী দলের রাজনীতির সাথে যুক্ত ছিলেন। তিনি একজন সাংসদ ছিলেন।
জীবনী
আবুল কালাম আজাদ ১৯৯৬ সালে ১৯৯৬ সালে ষষ্ঠ জাতীয় সংসদ নির্বাচনে নাটোর-৩ আসনের সাংসদ হিসেবে নির্বাচিত হয়েছিলেন। ২০১৪ সালে তিনি সিংড়া উপজেলা পরিষদের চেয়ারম্যান হিসেবে নির্বাচিত হয়েছিলেন।
আবুল কালাম আজাদ ২০১৫ সালের ২৩ আগস্ট ৬০ বছর বয়সে হৃদরোগে আক্রান্ত হয়ে মৃত্যুবরণ করেন।
আরাকু লোকসভা কেন্দ্র
আরাকু কেন্দ্রটি অন্ধ্রপ্রদেশ রাজ্যের ২৫ টি লোকসভা কেন্দ্রের একটি এবং ২০০৯ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তেলুগু।
অন্ধ্রপ্রদেশর সবচেয়ে গুরুত্বপূর্ণ আসনগুলির মধ্যে অন্যতম হল লোকসভা আরাকু আসনটি। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। জরুরি অবস্থা ঘোষণার মাধ্যমে লোকসভার কেন্দ্রের মেয়াদ আরও একবছর বাড়ানো যায় আবার বিশেষ করণে ৫ বছরের পূর্বেই নির্বাচন করা যায়, যা উপনির্বাচন নামে পরিচিত।
ইতিহাস
আরাকু লোকসভা কেন্দ্রে ২০০৯ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্র গুলি
লোকসভা কেন্দ্রটি অন্ধ্রপ্রদেশ রাজ্যের ১৭৫ বিধানসভা কেন্দ্রের মধ্যে ৭ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য অন্ধ্রপ্রদেশ বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে সর্বশেষ ২০১৯ সালে নির্বাচন অনুষ্ঠিত হয়। এই লোকসভা কেন্দ্রের মধ্যে ৭টি বিধানসভা কেন্দ্রই তফসিলী উপজাতিদের জন্য সংরক্ষিত। আরাকু নির্বাচনী কেন্দ্রটি ২০০৮ এর সীমানির্দেশে বিধানসভা কেন্দ্র গুলি হলঃ-
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ১০ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত।
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ১১ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত।
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ১২ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত।
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ১৩ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত।
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ২৮ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত।
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ২৯ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত।
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৫৩ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত।
বর্তমান ও প্রাক্তন বিজয়ী সাংসদদের তালিকা
আরাকু কেন্দ্র বিজয়ী বর্তমান সংসদ ওয়াইএসআর কংগ্রেস পার্টি দলের সদস্য গদদেটি মাধবী   এবং প্রাক্তন সংসদ ছিলেন ওয়াইএসআর কংগ্রেস পার্টি দলের সদস্য কোথাপল্লী গীতা।
জলন্ধর
জলন্ধর (Jalandhar) ভারতের পাঞ্জাব রাজ্যের জলন্ধর জেলার একটি শহর ও পৌর কর্পোরেশনাধীন এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২২৯ মিটার (৭৫১ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে জলন্ধর শহরের জনসংখ্যা হল ৭০১,২২৩ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৭৪%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৭২%। সারা ভারতের সাক্ষরতার হার ৫৯.৫%, তার চাইতে জলন্ধর এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী। ভারতের ২০১১ সালের আদম শুমারি অনুসারে জলন্ধর শহরের জনসংখ্যা হল ৮৬২,৮৮৬ জন। এর মধ্যে পুরুষ ৫৩.০৩% এবং নারী ৪৬.৯৭%।
সরপুঁটি
সরপুঁটি বা সরনা পুঁটি বা সরাল পুঁটি বা কুর্টি (বৈজ্ঞানিক নাম: Puntius sarana) (ইংরেজি: Olive barb) হচ্ছে Cyprinidae পরিবারের Puntius গণের একটি স্বাদুপানির মাছ।
বর্ণনা
দেহ কিছুটা চাপা এবং রুপালি বর্ণের, আকার প্রায় ৬০ সেমি বা ২৩.৬ ইঞ্চি পর্যন্ত লম্বা হয়।সাদাটে বা রূপালী দেহবর্ণের এ মাছটির মুখে দুদ্র দু’জোড়া স্পর্শী বিদ্যমান। কানকোর উপরে সোনালী দাগ বিশিষ্ট এ মাছটির পাখনাসমূহ লালচে বা কমলা রংয়ের।
চাষ পদ্ধতি
কার্প মাছের সাথে এ মাছ চাষ করে সবথেকে ভালো ফল পাওয়া গেছে।কার্প মাছের সাথে প্রতি শতকে ৫-১০ টি সরপুঁটির পোনা মজুদ করলে ৩-৬ মাসের মধ্যে ১৫০-২০০ গ্রাম ওজনের হয়ে যায়।একক চাষের ক্ষেত্রে শতকে ৬০-৭০ টি সরপুঁটি মাছের পোনার সাথে ৫-৬ টি কার্প মাছের পোনা মজুদ করলে পুকুরের পরিবেশ ভালো থাকবে।একক ভাবে চাষ করলে বছরে দুইবার চাষ করা সম্ভব।
খাদ্য
সরপুঁটি মাছ সাধারণত তৃণভোজী। এরা ক্ষুদি পানা, এ্যাজোলা, নরম ঘাস, কলাপাতা, নেপিয়ার ঘাস ইত্যাদি খেয়ে থাকে।তবে পুকুরে চাষের সময় আশানুরূপ ফল পাওয়ার জন্য সম্পূরক খাদ্য দেওয়া প্রয়োজন।
রোগবালাই
চাষিদের ভুলের কারণে এ মাছের ক্ষতরোগ ও পরজীবি আক্রান্ত হতে বেশি দেখা যায়।অনেক চাষি সরপুঁটিকে খাদ্য হিসেবে গোবর দিয়ে থাকে।যার ফলে পুকুরের পরিবেশ নষ্ট হয় এবং মাছ ক্ষতরোগ ও পরজীবি আক্রান্ত হয়।
প্রজনন
সরপুঁটি মাছ সাধারণত এক বছর বয়সে প্রাপ্ত বয়স্ক হয়। মে মাস থেকে ডিম দেওয়া শুরু করে। স্রোতস্বিনী নদীতে ডিম দিলেও আমরা সাধারণত হ্যাচারিতে কৃত্রিম পদ্ধতিতে উৎপাদিত পোনা পেয়ে থাকি।
স্বভাব
এ মাছ শান্ত স্বভাবের। খুব সহজেই অন্য মাছের সাথে চাষ করা যায়।
বিস্তৃতি
বাংলাদেশ, ভারত, মায়ানমার, নেপাল, ভুটান, শ্রীলঙ্কা, পাকিস্তান এবং আফগানিস্তান অঞ্চলে এ মাছ পাওরা যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে মহাবিপন্ন হিসেবে বিবেচিত।
আব্দুর রশিদ (ময়মনসিংহের রাজনীতিবিদ)
আব্দুর রশিদ (c. ১৯৩৮ – ১৪ মে ২০১৭) বাংলাদেশের ময়মনসিংহ জেলার একজন শিক্ষায়তনিক ব্যক্তি ও রাজনীতিবিদ ছিলেন যিনি বাংলাদেশ আওয়ামী লীগের রাজনীতির সাথে যুক্ত ছিলেন। তিনি একজন সাংসদ ছিলেন।
জীবনী
আব্দুর রশিদ নজরুল ডিগ্রি কলেজের অধ্যক্ষ ছিলেন। ১৯৭৩ সালে তিনি ময়মনসিংহ-১৭ আসনের সাংসদ হিসেবে নির্বাচিত হয়েছিলেন।
আব্দুর রশিদ ২০১৭ সালের ১৪ মে ঢাকার সেন্ট্রাল হাসপাতালে ৭৯ বছর বয়সে মৃত্যুবরণ করেন।
বাম্বি
বাম্বি (Bambi) হল ১৯৪২ সালে ওয়াল্ট ডিজনি প্রোডাকসন্স নির্মিত একটি এনিমেটেড চলচ্চিত্র। এটি ওয়াল্ট ডিজনি এনিমেটেড ক্লাসিক সিরিজের পঞ্চম এনিমেটেড সিরিজ। চলচ্চিত্রটি অস্ট্রেলীয় লেখক ও শিকারি ফেলিক্স সালটেনের ১৯২৩ সালে রচিত বই বাম্বি, এ লাইফ ইন দ্য উড ভিত্তি করে তৈরি।
পুষ্পা বসনেত
পুষ্পা বসনেত (নেপালি : पुष्पा बस्नेत) হলেন একজন নেপালি সমাজকর্মী ও উদ্যোক্তা। তিনি নেপালের কাঠমান্ডুতে অবস্থিত প্রারম্ভিক শৈশব উন্নয়ন কেন্দ্র (আর্লি চাইল্ডহুড ডেভেলপমেন্ট সেন্টার) নামের একটি অলাভজনক প্রতিষ্ঠান এবং বাটারফ্লাই হাউসের প্রতিষ্ঠাতা/সভাপতি।  তার সংগঠনটি কারাবন্দী অভিভাবকদের সাথে কারাগারের পিছনে বাস করা বাচ্চাদের অধিকারকে আরও শক্তিশালী করতে কাজ করছে।
তিনি সিএনএন হিরোস অ্যাওয়ার্ডের জন্য মনোনীত হওয়ার পর থেকে তার প্রচেষ্টা জাতীয় এবং আন্তর্জাতিক মিডিয়ায় ব্যাপক প্রচার ও স্বীকৃতি পেয়েছে। ২০১২ সালে তিনি পুরস্কারটি জিতেছিলেন। ২০১৬ সালে তিনি 'সিএনএন সুপার হিরো অ্যাওয়ার্ড' পেয়েছেন।
গার্লফ্রেন্ড (২০০৪-এর চলচ্চিত্র)
গার্লফ্রেন্ড হচ্ছে ২০০৪ সালে মুক্তিপ্রাপ্ত একটি নারী সমকামিতা-কাহিনী বিশিষ্ট ভারতীয় হিন্দি চলচ্চিত্র। করণ রাজদানের পরিচালনায় চলচ্চিত্রটিতে ঈশা কোপিকর এবং অমৃতা অরোরা সমকামী মহিলা চরিত্রে অভিনয় করেছিলেন, এছাড়াও আরেকটি চরিত্রে ছিলেন আশীষ চৌধুরী। চলচ্চিত্রটির পরিচালক ছিলেন করণ রাজদান যিনি কাহিনীও লিখেছিলেন।
বিষয়বস্তু
তানিয়া আর স্বপ্না বান্ধবী কিন্তু তানিয়া মনে মনে স্বপ্নাকে ভালোবাসে যেটা স্বপ্না জানেনা, একদিন স্বপ্নার জীবনে রাহুল নামের একটি পুরুষ আসে, আর স্বপ্না তাকে ভালোওবেসে ফেলে তবে তানিয়ার এটা দেখে মেজাজ গরম হয়; এমনিতেই তানিয়া পুরুষদেরকে দেখতে পারেনা আবার স্বপ্নার জীবনে একজন পুরুষ এটা তানিয়ার মনকে হিংস্র করে তোলে, সে রাহুলকে খুন করতে যেয়ে একটি দুর্ঘটনা বশত নিজেই মারা যায়।
আল-নুরাইন মসজিদ
আল-নুরাইন মসজিদ (مسجد النورين) ফিলিস্তিনের পশ্চিম তীরে অবস্থিত একটি আধুনিক মসজিদ। ২০১১ সালের সেপ্টেম্বরে অবৈধ ইহুদি বসতি স্থাপনকারীরা মসজিদটিতে অগ্নিসংযোগ করলে মসজিদটি আলোচনার শিরোনামে আসে।
অগ্নিসংযোগ ও ভাঙচুর
৫ সেপ্টেম্বর ২০১১ তারিখে মসজিদটিত রাতে অগ্নিসংযোগের ঘটনায় মসজিদটি ব্যাপকভাবে ক্ষতিগ্রস্ত হয়। হামলাটি স্থানীয় সময় আনুমানিক ৩:০০ টায় (জিএমটি+২) হয়। মসজিদটির নিচতলায় ভাঙা জানালা দিয়ে দুটি জ্বলন্ত টায়ার নিক্ষেপ করা হয় এবং ঐ দিন সকালে নামাজের জন্য আগত মুসল্লিরা মসজিদটিতে আগুন ও ভাঙচুর দেখতে পান। মসজিদটির দেয়ালে হিব্রু ভাষায় বিভিন্ন ভাষ্য লেখা হয় ও তাতে মুহাম্মদ (স.) এর বিরুদ্ধে বিদ্বেষপূর্ণ ভাষ্য দেওয়া হয়। এবং পরবর্তীতে মসজিদটিতে আরও হামলার হুমকি দেওয়া হয়। মাইগ্রেনে ধ্বংসযজ্ঞের প্রতিশোধ হিসেবে জঙ্গি ইহুদি বসতি স্থাপনকারীরা এই হামলা চালায় বলে মনে করা হয়। এগুলো ব্যক্তিগত মালিকানাধীন জমিতে নির্মিত হওয়ার কারণে পিস নাউ-এর আবেদনের জবাবে আগস্টে ইসরায়েলের সর্বোচ্চ আদালত এই আদেশ দেয়। রাব্বিস ফর হিউম্যান রাইটস রিপোর্ট করেছে যে মসজিদে হামলা দৃশ্যত বসতি স্থাপনকারীদের মধ্যে কিছু উপদলের কুখ্যাত নীতির অংশ।
ফিলিস্তিনি নিরাপত্তা কর্তৃপক্ষ এটিকে দুই বছরের মধ্যে পশ্চিম তীরে বসতি স্থাপনকারীদের দ্বারা আক্রান্ত ষষ্ঠ মসজিদ বলে দাবি করেছে। ঘটনার পরের দিন ইসরায়েলি পুলিশ তদন্ত শুরু করে।
জাতিসংঘের মতে, এটি ২০১১ সালে অবৈধ বসতি স্থাপনকারীদের দ্বারা ২৫০ টিরও বেশি হামলার মধ্যে একটি যেখানে ফিলিস্তিনিরা আহত হয় বা তাদের সম্পত্তির ক্ষতি হয়।
ফিলিস্তিনের জাতীয় কর্তৃপক্ষ হামলার নিন্দা করে উল্লেখ করেছে যে এটি পশ্চিম তীরে বসতি স্থাপনকারীদের দ্বারা সংঘটিত সহিংস অপরাধের কয়েকটি ঘটনার মধ্যে একটি মাত্র। প্রধানমন্ত্রী ফায়াদ যুক্তি দিয়েছিলেন যে "এই ধরনের হামলা সহিংসতার একটি চক্রকে উস্কে দেয় এবং এটি সন্ত্রাসবাদের একটি অনন্য দৃষ্টান্ত।" তিনি ইসরায়েলি পুলিশের সমালোচনা করেন এবং পরিবর্তে বিষয়টি তদন্ত করার জন্য মধ্যপ্রাচ্য কোয়ার্টেটকে আহ্বান জানান। ইউরোপীয় ইউনিয়নের পররাষ্ট্র নীতির প্রধান ক্যাথরিন অ্যাশটন একটি বিবৃতি প্রকাশ করে বলেন, "উপাসনার স্থানের বিরুদ্ধে হামলা, ধর্ম বা বিশ্বাসের স্বাধীনতাকে ক্ষুণ্ণ করে যা একটি মৌলিক মানবাধিকার।" তিনি যুক্তি দেন যে এই ধরনের উসকানি জড়িত পক্ষের মধ্যে অবিশ্বাস তৈরি করে শান্তি প্রক্রিয়াকে ক্ষুণ্ন করছে। অর্গানাইজেশন অফ ইসলামিক কো-অপারেশন (ওআইসি) এর মহাসচিব একমেলেদ্দিন ইহসানগ্লুও এই হামলার নিন্দা করেন এবং ইসরাইলকে সম্পূর্ণভাবে দায়ী করেন। তিনি ফিলিস্তিনিদের বিরুদ্ধে সহিংসতা প্রতিরোধে মানবাধিকার সংস্থাগুলোকে কাজ করতে বলেন।
ইনিয়া
প্রারম্ভিক জীবন
ইনিয়া (যাঁর আসল নাম শ্রুতি সাওয়ান্ত) ১৯৮৮ সালের ২২শে জানুয়ারি তারিখে ভারতের কেরলের তিরুবনন্তপুরমে সালাহউদ্দিন এবং সাবিত্রীর ঘরে জন্মগ্রহণ করেছেন। তাঁর স্বাতী নামে একটি বড় বোন রয়েছে, যিনি মালয়ালম টেলিভিশন অভিনেত্রী এবং তাঁর শ্রাবণ নামে একটি ছোট ভাই রয়েছে। ইনিয়া তিরুবনন্তপুরমে অমৃত বিদ্যালয়, ফোর্ট গার্লস মিশন উচ্চ বিদ্যালয় এবং মানাক্কাদ কার্তিকা তিরুনাল উচ্চ বিদ্যালয় থেকে তাঁর স্কুল জীবনের পড়াশোনা সম্পন্ন করেছেন। তিনি অনলাইন কোর্সের মাধ্যমে তাঁর বিবিএ কোর্স সম্পন্ন করেছেন।
পেশা
শিশু শিল্পী হিসাবে ইনিয়া বেশ কয়েকটি মালয়ালম টেলিভিশন ধারাবাহিক, স্বল্পদৈর্ঘ্যের চলচ্চিত্র এবং টেলিচলচ্চিত্রে অভিনয় করেছেন। চতুর্থ শ্রেণিতে পড়ার সময়, তিনি টেলিচলচ্চিত্র কুট্টিলেক্কু-এ অভিনয় করেছিলেন, এরপরে তিনি টেলিভিশন ধারাবাহিক ওড়মা এবং ভায়ালার মাধবন কুট্টির শ্রী গুরুভুরূপন-এ অভিনয় করেছেন। ইনিয়া ২০০৫ সালে মিস তিরুবনন্তপুরম খেতাব অর্জন করেছিলেন, এরপরে তিনি বেশ কয়েকদিন মডেলিং করেছিলেন। বেশ কয়েকটি টেলিভিশন বিজ্ঞাপনে অভিনয় করার পাশাপাশি তিনি ২০০৬ সালে মুক্তিপ্রাপ্ত সায়রা নামক চলচ্চিত্রে অভিনয় করেছেন। এছাড়াও তিনি বেশ কয়েকটি মালয়ালম পুরস্কারপ্রাপ্ত চলচ্চিত্রে অভিনয় করেছেন; যার মধ্যে ড. বিজু দ্বারা পরিচালিত সায়রা, বিজয়কৃষ্ণন দ্বারা পরিচালিত দালমারমারঙ্গল (২০০৯) এবং উম্মা (২০১১)-এ অভিনয় করেছেন। তিনি রাজেশ টাচরিভারের ছোট দৈর্ঘ্যের চলচ্চিত্র দ্য স্যাক্রেড ফেস-এ এক গুরুত্বপূর্ণ চরিত্রে অভিনয় করেছেন, যেটি শিশু নির্যাতনের উপরে আলোকপাত করে নির্মাণ করা হয়েছিল।
অতঃপর তিনি আইয়াল, ভূপদথিল ইল্লাথা ওরিদাম এবং রেডিওর মতো বেশ কয়েকটি জনপ্রিয় মালয়ালম চলচ্চিত্রে অভিনয় করেছিলেন। ২০১৪ সালে ভিক্রমনের নিনাইথাথু ইয়ারো-এ তিনি তাঁর জীবনে প্রথমবারের মতো স্বভূমিকায় অভিনয় করেছেন এবং তার পরে তিনি পুলিভাল-এ অভিনয় করেছেন, যেটি মালয়ালম চলচ্চিত্র ছাপ্পা কুরিশু-এর তামিল পুনর্নির্মাণ ছিল। মালয়ালম ভাষায় মুক্তিপ্রাপ্ত তাঁর একমাত্র চলচ্চিত্রে মধু কৈথাপ্রাম দ্বারা পরিচালিত ভেলিভেলিচাথিল (ইংরেজি: ইন দ্য লাইমলাইট) ২০১৪ সালে মুক্তি পেয়েছিল, তিনি এই চলচ্চিত্রে একজন নৃত্যশিল্পীর চরিত্রে দারুণভাবে অভিনয় করেছেন।
সরদারপাড়া জামে মসজিদ
সরদারপাড়া জামে মসজিদ বাংলাদেশের রংপুর বিভাগে অবস্থিত একটি প্রাচীন স্থাপনা। এটি মূলত কুড়িগ্রাম জেলার কুড়িগ্রাম সদর উপজেলার অন্তর্গত একটি প্রাচীন মসজিদ। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
অবস্থান
সরদারপাড়া জামে মসজিদটি কুড়িগ্রাম জেলার কুড়িগ্রাম সদর উপজেলায় অবস্থিত একটি প্রত্নতাত্ত্বিক স্থান।
বিবরণ
সরদারপাড়া জামে মসজিদ টি একটি প্রাচীন মসজিদ । বর্তমানে সরদারপাড়া জামে মসজিদ আর আগের মত নেই  । এটা এখন  দুইতালা বিশিষ্ট মসজিদ । এর চারটি গম্বুজ রয়েছে চারপাশে আর একটি কেন্দ্রীয় গম্বুজ ও রয়েছে । মসজিদটি সাদা ও সবুজ রঙে সজ্জিত । চতুর্দিক  গাছগাছালিতে ঢাকা ।
জাত পুঁটি
জাত পুঁটি বা পুঁটি (বৈজ্ঞানিক নাম: Puntius sophore) (ইংরেজি: Pool barb) হচ্ছে Cyprinidae পরিবারের Puntius গণের একটি স্বাদুপানির মাছ।
বর্ণনা
দেহ মাঝারি চাপা ও রুপালি বর্ণের। আকারে প্রায় ১৩ সেমি পর্যন্ত লম্বা হয়। পৃষ্ঠকাঁটার গোড়ায় এবং লেজের ডগায় কালো রঙের ফোঁটা আছে।
বিস্তৃতি
এই প্রজাতির মাছ বাংলাদেশ, ভারত, পাকিস্তান, নেপাল, ভুটান, মায়ানমার এবং চীনে পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।
জলন্ধর ক্যন্টনমেন্ট
জলন্ধর ক্যন্টনমেন্ট (Jalandhar Cantt.) ভারতের পাঞ্জাব রাজ্যের জলন্ধর জেলার একটি সেনানিবাস শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে জলন্ধর ক্যন্টনমেন্ট শহরের জনসংখ্যা হল ৪০,৫২১ জন। এর মধ্যে পুরুষ ৫৯% এবং নারী ৪১%।
এখানে সাক্ষরতার হার ৮১%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৭৫%। সারা ভারতের সাক্ষরতার হার ৫৯.৫%, তার চাইতে জলন্ধর ক্যন্টনমেন্ট এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
জামিয়া ইসলামিয়া ওবাইদিয়া নানুপুর
জামিয়া ইসলামিয়া ওবাইদিয়া নানুপুর ( ইংরেজি: Jamia Islamia Obaidia Nanupur আরবি: الجامعة الاسلامية العبيدية النانوفور) সংক্ষেপে নানুপুর মাদ্রাসা চট্টগ্রামের ফটিকছড়ি উপজেলার নানুপুরে অবস্থিত একটি কওমি মাদ্রাসা। এই প্রতিষ্ঠানটি দারুল উলূম দেওবন্দের মূলনীতিকে ভিত্তি করে পরিচালিত হয় এবং বাংলাদেশের কওমী মাদ্রাসা সমূহের মধ্যে এটিই সর্বপ্রথম অনলাইনে ভর্তি কার্যক্রম চালু করেছিল সুলতান আহমদ নানুপুরী ১৯৫৮ খ্রিষ্টাব্দে (৬৪ বছর পূর্বে) এটি প্রতিষ্ঠা করেন।
অবস্থান
চট্টগ্রাম শহর থেকে প্রায় ৪৫ কিলোমিটার এবং নানুপুর বাজার হতে ১ কিলোমিটার দূরে এই শিক্ষা প্রতিষ্ঠানটি অবস্থিত। প্রতিষ্ঠানটির উত্তর-পশ্চিমে ২ কিলোমিটার দূরত্বে র‍য়েছে মাইজভান্ডার মাজার এবং পূর্ব দিকে রয়েছে চট্টগ্রামের, নানুপুর লায়লা কবির ডিগ্রি কলেজ।
আল মানাহিল ওয়েলফেয়ার ফাউন্ডেশন বাংলাদেশ
বাংলাদেশ সরকার নিবন্ধিত এই বেসরকারি সেবা সংস্থাটির বর্তমান চেয়ারম্যান হলেন হেলালুদ্দিন বিন জমিরুদ্দিন। ১৯৯৮ সালে মাদ্রাসাটির প্রতিষ্ঠাতা শাহ জমিরুদ্দিন'ই এই স্বেচ্ছাসেবা সংস্থাটি প্রতিষ্ঠা করেছিলেন।
রোহিঙ্গা আশ্রয়প্রার্থীদের মধ্যে সেবা ও শিক্ষামূলক কার্যক্রম পরিচালনা, গভীর নলকূপ স্থাপন, দুর্যোগকালে ত্রাণ বিতরণ সহ বহু সেচ্ছাসেবী কর্ম প্রতিষ্ঠানটি করেছে। চট্টগ্রামের হালিশহরে কোভিড-১৯ রোগে আক্রান্তদের জন্য একটি স্বতন্ত্র হাসপাতাল প্রতিষ্ঠা করেছে এই সেচ্ছাসেবী সংস্থাটি । এছাড়াও সেচ্ছাসেবী হিসেবে কোভিড-১৯ রোগে মৃত ব্যক্তিদের দাফনকর্মও সম্পাদনা করেছে এই সংস্থাটি।
আল মানাহিল নার্চার হাসপাতাল
চট্টগ্রাম মহানগরীর হালিশহরের ফইল্যাতলী বাজারে এই 'ফিল্ড হাসপাতাল ও আইসোলেশন সেন্টার' টি অবস্থিত। এটিতে কোভিড-১৯ রোগীদের জন্য কেন্দ্রীয় অক্সিজেন সরবরাহের ব্যবস্থা রয়েছে।
ইতিহাস
শাহ সুলতান আহমদ নানুপুরী ছিলেন এই প্রতিষ্ঠানটির প্রতিষ্ঠাতা পরিচালক। প্রতি বছর রমজান মাসে প্রায় ২ থেকে ৩ হাজার মানুষ এই মাদ্রাসায় ইতেকাফ থাকেন।
শিক্ষাব্যবস্থা
ইবতেদায়ী থেকে নির্দিষ্ট বিষয়ে উচ্চতর গবেষণা, সবগুলো বিভাগই রয়েছে এই প্রতিষ্ঠানটিতে।
ফার্নান্দো লুইজ রোজা
ফার্নান্দো লুইজ রোজা (জন্ম: ৪ মে, ১৯৮৫) লন্দ্রিনায় জন্মগ্রহণকারী ব্রাজিলের পেশাদার ফুটবলার। সচরাচর তিনি ফার্নান্দিনহো ( নামেই সমধিক পরিচিত; যার অর্থ হচ্ছে ক্ষুদে ফার্নান্দো। ব্রাজিল জাতীয় ফুটবল দলে খেলার পাশাপাশি ইংরেজ ক্লাব ম্যানচেস্টার সিটি’র হয়ে খেলছেন। তিনি মূলতঃ মধ্যমাঠের খেলোয়াড় হিসেবে পরিচিত। শান্ত মেজাজের অধিকারী ফার্নান্দো তার দীর্ঘ দূরত্বের শটের জন্য ইতোমধ্যেই পরিচিতি পেয়েছেন। তাকে রক্ষণাত্মক মধ্য মাঠের খেলোয়াড়রূপে মনে করা হয়। শক্তিশালী শট, চমৎকার বল পাস করা, ব্যাপকভাবে রক্ষণাত্মক ভঙ্গীমায় অংশগ্রহণের মাধ্যমে প্রতিপক্ষের আক্রমণ ভেঙ্গে দিয়ে গোল করার সুযোগ সৃষ্টি করে জন্য তিনি বিখ্যাত হয়ে আছেন।
খেলোয়াড়ী জীবন
ব্রাজিলীয় ক্লাব অ্যাটলেটিকো পারানেইন্স ক্লাবের মাধ্যমে ফুটবল খেলা শুরু করেন। এরপর ২০০৫ সালে শাখতার দন্তেস্ক ফুটবল ক্লাবে স্থানান্তরিত হন। ইউক্রেন প্রিমিয়ার লিগে ঐ দলের হয়ে তিনি প্রথমবারের মতো সেরা বিদেশী খেলোয়াড়ের মর্যাদা পান। শাখতার ক্লাবকে তিনি ছয়বার ইউক্রেন প্রিমিয়ার লিগের শিরোপা, চারবার ইউক্রেনিয়ান কাপ ও ২০০৮-০৯ মৌসুমে একবার উয়েফা কাপ জয়ে সহায়তা করেন।
মেকুরটারী শাহী মসজিদ
মেকুরটারী শাহী মসজিদ বাংলাদেশের রংপুর বিভাগে অবস্থিত একটি প্রাচীন স্থাপনা। এটি মূলত কুড়িগ্রাম জেলার রাজারহাট উপজেলার অন্তর্গত একটি প্রাচীন মসজিদ। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
শেষ সংগ্রাম
কাহিনি সংক্ষেপ
একজন পুলিশ ইন্সপেক্টরের চাকরি ছেড়ে দিয়ে পুলিশ প্রশাসনের ভিবিন্ন দুর্বলতার ও অসংলগ্নতা বিরুদ্ধে প্রতিবাদ নিয়ে ছবির গল্প।
সঙ্গীত
শেষ সংগ্রাম চলচ্চিত্রের গান রচনা করেছন মুন্সি ওয়াদুদ। সুর ও সঙ্গীতায়োজন করেছেন শেখ সাদী খান এবং গানে কণ্ঠ দিয়েছেন রুনা লায়লা, সাবিনা ইয়াসমিন, এন্ড্রু কিশোর, শাকিলা জাফর, কনকচাঁপা, সামিনা চৌধুরী ঝোনাক খান, এম.এ খালেক।
উল্লেখ্য
এই চলচ্চিত্রে জনপ্রিয় খল অভিনেতা রাজীব এর মুখের ইলু ইলু সংলাপটি ব্যাপক জনপ্রিয়তা লাভ করে। এছাড়া পরবর্তী পরিচালক গাজী মাহবুব এই চলচ্চিত্রে সহকারী পরিচালক হিসেবে কাজ করেন।
ক্ল্যাশ অব ক্ল্যানস
ক্ল্যাশ অফ ক্ল্যানস হলো একটি বিনামূল্যের অনলাইন ভিডিও গেম ; তবে অর্থ ব্যয় করে রত্ন কিনে এতে দ্রুত উন্নয়ন করা যায়। ২০১২ সালে সুপারসেল এই গেমটি তৈরি করে। বর্তমানে সুপারসেল এর সদর দপ্তর ফিনল্যান্ডের হেলসিঙ্কিতে অবস্থিত।
গেমটি ২০১২ সালের ২ আগস্ট আইওএস প্লাটফর্মে মুক্তি দেওয়া হয়। অ্যান্ড্রয়েড প্ল্যাটফর্মে কানাডা ও ফিনল্যান্ডে ২০১৩ সালের ৩০ সেপ্টেম্বর মুক্তি দেওয়া হয় এবং পরবর্তীতে ২০১৩ সালের ৭ অক্টোবর গুগল প্লেতে আন্তর্জাতিকভাবে গেমটি মুক্তি দেওয়া হয়। এটি অত্যন্ত জনপ্রিয় একটি গেম। বর্তমানে এটি গুগল প্লে এর সর্বোচ্চ ডাউনলোড হওয়া গেমের তালিকায় ৯৬ তম অবস্থানে আছে। এছাড়াও এটি এখনো পর্যন্ত দ্বিতীয় সর্বোচ্চ আয় করা গেম, প্রতিদিন এই গেম থেকে প্রায় এক মিলিয়ন ডলার আয় হয়।
খেলা
এটি মূলত একটি কৌশলগত গেম। শুরুতেই খেলোয়াড় একটি গ্রাম পায়। গ্রামে বিভিন্ন ধরনের ঘর থাকে, বিভিন্ন স্থাপনা থাকে। গ্রামের মূল অংশটি হলো "টাউন হল"। এটির উন্নয়ন করালে বিভিন্ন সুবিধা খুলে যায়। টাউন হল এখন সর্বোচ্চ ১৫ ধাপ পর্যন্ত উন্নীত করা যেতে পারে।
খেলোয়াড়রা অন্য খেলোয়াড়দের গ্রামকে আক্রমণ করে স্বর্ণ, এলিক্সার ও ডার্ক এলিক্সার আনতে পারে। এছাড়া একাধিক খেলোয়াড় একসাথে হয়ে সর্বোচ্চ ৫০ জনবিশিষ্ট দল গঠন করতে পারে, যাকে ক্ল্যান বলা হয়। একটি ক্ল্যানের সদস্যরা (নূন্যতমপক্ষে ৫ জন) অন্য ক্ল্যানের সদস্যদের গ্রামে আক্রমণ করার মাধ্যমে ক্ল্যান যুদ্ধ করতে পারে; যার ফলাফলের প্রভাব যুদ্ধে অংশগ্রহণকারী সকল খেলোয়াড়রাই ভোগ করে। এই ক্ল্যান যুদ্ধকেই গেমটির জনপ্রিয় হওয়ার অন্যতম কারণ হিসেবে দেখা হয়। এছাড়াও ক্ল্যানের সদস্যরা নিজেদের মধ্যে আলাপচারিতা, বন্ধুত্বপূর্ণ চ্যালেঞ্জ ও সৈন্য প্রদান করতে পারেন। এসব ক্ল্যানের প্রধান থাকেন একজন নেতা; যিনি তার ক্ল্যানের সর্বময় ক্ষমতার অধিকারী। নেতা ছাড়াও তুলনামূলক সীমিত ক্ষমতা নিয়ে যথাক্রমে সহনেতা, অগ্রজ ও সদস্য থাকে। খেলোয়াড়রা ইচ্ছা করলেই এসব ক্ল্যান পরিবর্তন করে অন্য ক্ল্যানে যেতে পারে অথবা নতুন ক্ল্যান তৈরি করতে পারে।
সম্পদ
এই খেলার সম্পদসমূহ হলো: রত্ন, স্বর্ণ, এলিক্সর এবং ডার্ক এলিক্সর।
স্বর্ণ (গোল্ড)
স্বর্ণ সাধারণত স্বর্ণ সংগ্রহকারী ও অন্যদের আক্রমণ করে অর্জন করা যায়। এটি নির্দিষ্ট কিছু অস্ত্র, স্থাপনা, সৌন্দর্যবর্ধক জিনিস ক্রয় করতে ও সেগুলোর উন্নতিসাধন অর্থাৎ আপগ্রেড করতে ব্যবহার করা হয়। এছাড়া স্বর্ণ মাইন নামে একটি মেশিন আছে যার মাধ্যমে স্বর্ণ সংগ্রহ করে তা স্বর্ণ ভাণ্ডারে সংগ্রহ করে রাখতে হয়। প্রতিরক্ষা ভবনগুলি এবং এলিক্সর সংগ্রহকারী, এলিক্সর ভাণ্ডার আপগ্রেডের জন্য ব্যবহার করা হয়।
এলিক্সার
এলিক্সার সংগ্রহকারী ও অন্য কাউকে আক্রমণ করার সাহায্যে অর্জন করা যায়। এলিক্সার দিয়ে সৈন্যদের ল্যাবরেটরি তে রিসার্চ ও ক্ষমতা বৃদ্ধি, নির্দিষ্ট কাঠামোর উন্নয়ন (আপগ্রেড) এবং নানান জিনিস ক্রয় করা যায়।
ক্ল্যান
ক্ল্যান এ যুক্ত হতে একজন খেলোয়াড়কে আগে তার ক্ল্যান ক্যাসল(গোত্র প্রাসাদ) নির্মাণ করতে হয়। একাধিক খেলোয়াড় মিলিত হয়ে ক্ল্যান বা গোত্র গঠিত হয়। একটি গোত্রে সর্বোচ্চ ৫০ জন খেলোয়াড় যুক্ত হতে পারেন। তারা গোত্রীয় যুদ্ধের মাধ্যমে তাদের গোত্রের উন্নয়ন করেন। গোত্রের সদস্যদের নিজেদের আলাপ আলোচনার জন্য চ্যাটরুম রয়েছে। তাছাড়া তারা একে অপরকে সীমিতসংখ্যক সৈন্য দান করতে পারে।ক্ল্যান যুদ্ধের মাধ্যমে এক্স পি সংগ্রহ করে ক্ল্যান এর লেভেল বাড়ানো যায়। আর ক্ল্যান লেভেল বাড়লে নতুন নতুন সুবিধা যুক্ত হয়। যেমনঃ ভাল মানের সৈন্য দান ও গ্রহণ করা যায়।
ক্ল্যান যুদ্ধ
ক্ল্যান যুদ্ধ হলো ২টি গোত্রের মধ্যে সংঘটিত যুদ্ধ। ক্ল্যান যুদ্ধ শুরু করার জন্য ক্ল্যান এর নেতা বা সহনেতাদের মধ্যে একজন অনুসন্ধান করেন। উপযুক্ত প্রতিদ্বন্দ্বী পাওয়া গেলে ২৩ ঘণ্টা প্রস্তুতি দিবস এবং পরবর্তী ২৪ ঘণ্টা আক্রমণের জন্য নির্ধারিত থাকে।
ক্ল্যান যুদ্ধ ৫ বনাম ৫, ১০ বনাম ১০, ১৫ বনাম ১৫, ২০ বনাম ২০, ২৫ বনাম ২৫, ৩০ বনাম ৩০, ৪০ বনাম ৪০, ৫০ বনাম ৫০ হয়ে থাকে। এতে প্রত্যেক খেলোয়াড় ২টি করে আক্রমণ করার সুযোগ পায়। ক্ল্যানের সকলের আক্রমণে পাওয়া মোট তারকা এবং সামগ্রিক ধ্বংসের পরিমাণের উপর বিজয়ী দল নির্ধারিত হয়ে থাকে। বিজয়ী দলের যুদ্ধে অংশগ্রহণকারী সদস্যরা যার যার আক্রমণের পরিপ্রেক্ষিতে নির্দিষ্ট পরিমাণ সম্পদ (স্বর্ণ, এলিক্সার ও ডার্ক এলিক্সার) পেয়ে থাকে।
রাজ্য বিস্তার
এখানে টাউন হল এক থেকে শুরু করে বর্তমানে ১৫ পর্যন্ত টাউন হল রয়েছে । প্রত্যেকটি টাউন হলে বিশেষ কিছু পাওয়া যায় । টাউন হল ১ থেকে রাজ্যের সূচনা হয় । টাউন হল ৩ এ ক্ল্যান কাস্টেল ঠিক করা যায় এবং ক্লান এ যোগ দেওয়া যায় । টাউন হল ৪ এ নৌকা ঠিক করা যায় এবং তা দিয়ে বিল্ডার হলে যাওয়া যায় । টাউন হল ৬ এ হাওয়াই জাহাজ ঠিক করা যায় এবং ক্ল্যান ক্যাপিটাল আনলক হয় । টাউন হল ৭ এ প্রথম হিরো বারবেইন কিং পাওয়া যায়। টাউন হল ৯ এ দ্বিতীয় হিরো আর্চার কুইন পাওয়া যায় । টাউন হল ১১ তে তৃতীয় হিরো গ্রান্ড ওয়ারডান পাওয়া যায় । টাউন হল ১২ তে টাউন হল ডিফেন্সে পরিণত হয় । টাউন হল ১৩ তে চতুর্থ হিরো রয়েল চ্যাম্পিয়ন পাওয়া যায়। টাউন হল ১৪ তে হিরোর পেট আনলক হয় ।
হিরোসমূহ
হিরো হলো এক ধরনের অমরনশীল সেনা। তাদের নিজেদের কিছু ক্ষমতা আছে যা তাদের 5 লেভেল হলে খোলে যা যুদ্ধে অনেক কার্যকর।
টাউন হলের ডিফেন্স সমূহের তথ্য
coming soon......
টাউন হলের বিল্ডিং সমূহের তথ্য
coming soon.......
বিল্ডার হল
টাউন হল ৪ এর আনলক হওয়া নৌকা দিয়ে খেলোয়াড় পৌঁছায় একটি নতুন রাজ্যে, যেটি তার বিল্ডারদের গুরু মাস্টার বিল্ডারের হল । এটিকে ক্লাস অফ ক্লান এর দ্বিতীয় রাজ্য বিল্ডারের রাজ্য বলা হয় । এটি ২০১৭ সালের ২২শে মে মুক্তি পায় । এখানে শুরুতে একটি মাস্টারবিল্ডার হল থাকে যেটি ধারা এই দ্বিতীয় রাজ্যের সূচনা হয় ।
বর্তমানে এই বিল্ডার হল দুই ভাগে বিভক্ত :
১. পাহাড়ের তলদেশে অবস্থিত মাস্টারবিল্ডার হল ।
২. পাহাড়ের উপরে অবস্থিত O.T.T.O's outspot হল ।
বিল্ডার হলের সৈন্যদের তালিকা
-- coming soon --
ক্ল্যান ক্যাপিটাল
টাউন হল ৬ তে একটি হাওয়া জাহাজ ঠিক করতে দেওয়া হয় যা দ্বারা এই ক্ল্যান ক্যাপিটালে পৌঁছানো যায় । এটি মূলত ক্ল্যানের সকল সদস্যদের নিয়ে গঠিত         একটি নতুন  রাজ্য।
ক্ল্যান ক্যাপিটালের সৈন্যসমূহের তালিকা
--coming soon--
সবেগ সিং
সবেগ সিং (১৯২৫-১৯৮৪) একজন ভারতীয় সেনা কর্মকর্তা ছিলেন। তবে তিনি পরে জার্নাইল সিং ভিন্দ্রানওয়ালের সামরিক উপদেষ্টা হিসেবে কাজ করেছিলেন। ভারতীয় সেনাবাহিনীতে কর্মরত অবস্থায় তিনি বাংলাদেশের স্বাধীনতা যুদ্ধের সময় মুক্তিবাহিনীর স্বেচ্ছাসেবকদের প্রশিক্ষণে ব্যাপকভাবে জড়িত ছিলেন।
তিনি অন্যান্য বড় যুদ্ধের পাশাপাশি দ্বিতীয় বিশ্বযুদ্ধ, ভারত-পাকিস্তান যুদ্ধ ১৯৪৭ এবং ১৯৬২ এর চীন-ভারত যুদ্ধে লড়াই করেছিলেন। অবসর নেওয়ার একদিন আগে তাকে দুর্নীতির অভিযোগে সেনাবাহিনী থেকে বরখাস্ত করা হয়েছিল, যার জন্য তিনি দেওয়ানি আদালতে প্রতিকার চেয়েছিলেন। তিনি আদালতের সকল মামলায় বিজয়ী হয়েছিলেন কারণ দুর্নীতির মামলাটি ছিল যে তিনি প্রক্সিতে একটি 'ঝোঙ্গা' কিনেছিলেন। সবেগ সিং পরবর্তীতে ধর্ম-যুদ্ধ মোর্চায় যোগদান করে সেখানে আধাসামরিক বাহিনীর সামরিক উপদেষ্টা এবং প্রশিক্ষক হিসাবে কাজ করেন।
তিনি অপারেশন ব্লু স্টারের সময় স্বর্ণ মন্দিরের দুর্গে খালসা যোদ্ধাদের সংগঠিত করেছিলেন, যদিও অপারেশন ব্লু স্টারের ৪ সপ্তাহ আগেও তিনি বলেছিলেন যে 'তিনি প্রধানমন্ত্রীর চেয়েও সূক্ষ্ম ছাঁচের একজন দেশপ্রেমিক'। অপারেশন ব্লু স্টারের সময় ভিন্দ্রানওয়ালের সাথে সাবেগ সিংও ভারতীয় সেনাবাহিনীর হাতে নিহত হন। দুজনেই হরমন্দির সাহিবে নিজেদের সুরক্ষিত করে রেখেছিলেন। তাকে এবং তার সমর্থকদের অপসারণের প্রক্রিয়া চলাকালীন মন্দিরটি বিধ্বস্ত হয়েছিল এবং পরে শিখ ভক্তরা এটি পুনর্নির্মাণ করেছিলেন।
প্রারম্ভিক জীবন ও শিক্ষা
সবেগ সিং ১৯২৫ সালে অমৃতসর-চোগাওয়ান সড়ক থেকে প্রায় চৌদ্দ কিলোমিটার (৯ মাইল) দূরে খিয়ালা গ্রামে (আগে খিয়ালা নন্দ সিংওয়ালা নামে পরিচিত ছিল) জন্মগ্রহণ করেন। তিনি সর্দার ভগবান সিং এবং প্রীতম কৌরের জ্যেষ্ঠ পুত্র এবং তার তিন ভাই ও এক বোন ছিল। তিনি অমৃতসরের খালসা কলেজে এবং পরে লাহোরের সরকারি কলেজে ভর্তি হন।
সামরিক কর্মজীবন
১৯৪২ সালে লাহোরের কলেজসমূহ পরিদর্শনকারী একটি অফিসার-নির্বাচন দল সবেগ সিংকে ব্রিটিশ ভারতীয় সেনাবাহিনীর অফিসার ক্যাডারে নিয়োগ দেয়। ইন্ডিয়ান মিলিটারি একাডেমিতে অধ্যয়ন করার পর, তিনি গাড়ওয়াল রাইফেলসে সেকেন্ড লেফটেন্যান্ট হিসেবে কমিশন লাভ করেন। কিছু দিনের মধ্যেই রেজিমেন্টটি বার্মায় চলে যায় এবং ইম্পেরিয়াল জাপানের বিরুদ্ধে যুদ্ধে যোগ দেয়। ১৯৪৫ সালে যখন যুদ্ধ শেষ হয়, সবেগ সিং তার ইউনিটের সাথে মালয়ে ছিলেন। ভারত বিভাজনের পর যখন ভারতীয় রেজিমেন্টগুলি পুনর্গঠন করা হয়, তখন সিং ভারতীয় সেনাবাহিনীর ৫০তম প্যারাসুট ব্রিগেডে যোগ দেন। তাকে প্যারাসুট রেজিমেন্টের ১ম ব্যাটালিয়নে পদায়ন করা হয়, যেখানে তিনি ১৯৫৯ সাল পর্যন্ত ছিলেন। ১৯৬৫ সালের ২ জুন লেফটেন্যান্ট কর্নেল পদে উন্নীত হন। পরে তিনি ১১ গোর্খা রাইফেলসের ৩য় ব্যাটালিয়নের কমান্ড লাভ করেন এবং ৪ জানুয়ারী ১৯৮৬-এ তাকে একটি ব্রিগেডের কমান্ড দেওয়া হয়। সবেগ সিং ১২ জুন ১৯৬৮ সালের ১২ জুন কর্নেল এবং ২২ ডিসেম্বর সারস্ট্যান্টিভ ব্রিগেডিয়ার পদে উন্নীত হন।
১৯৭১ সালের ভারত-পাকিস্তান যুদ্ধে তার পরিষেবার জন্য তিনি সংবাদ মাধ্যমের একজন উল্লেখযোগ্য ব্যক্তিত্ব হয়ে উঠেছিলেন। ১৯৭২ সালের ৬ জুলাই তিনি ভারপ্রাপ্ত মেজর জেনারেলের পদে জিওসি, এমপিবি এন্ড ও এরিয়া নিযুক্ত হন, এবং ১৯৭৪ সালের ২ এপ্রিল মেজর জেনারেল পদে উন্নীত হন।
অবসর গ্রহণের আগের দিন তাকে সামরিক আদালতের রায় ছাড়াই তার পদ থেকে বরখাস্ত করে তার পেনশন বাতিল করা হয়েছিল। ভারতের সেন্ট্রাল ব্যুরো অফ ইনভেস্টিগেশন তার বিরুদ্ধে লখনউতে দুর্নীতিবিরোধী আদালতে দুটি চার্জশিট প্রদান করেছিল। সবেগ সিং দেওয়ানী আদালতে প্রতিকার চেয়েছিলেন এবং ১৯৮৪ সালের ১৩ ফেব্রুয়ারি এই অভিযোগ থেকে খালাস পান।
অপারেশন ব্লু স্টার
রিসার্চ অ্যান্ড অ্যানালাইসিস উইং এর কাউন্টার ইন্টেলিজেন্স রিপোর্টে বলা হয়েছে যে খালসা বাহিনীর তিনজন বিশিষ্ট প্রধান হলেন মেজর জেনারেল শাবেগ সিং, বলবির সিং এবং আমরিক সিং।
১৯৮৩ সালের ডিসেম্বরে শিখ রাজনৈতিক দল আকালি দলের সভাপতি হরচরণ সিং লঙ্গোয়াল জার্নাইল সিং ভিন্দ্রানওয়ালেকে গোল্ডেন টেম্পল কমপ্লেক্সে বসবাসের জন্য আমন্ত্রণ জানিয়েছিলেন। সবেগ সিং তার সামরিক দক্ষতাকে কাজে লাগিয়ে মন্দির কমপ্লেক্সের প্রতিরক্ষাকে মজবুত করে তুলেছিলেন যার ফলে স্বাভাবিকভাবে কমান্ডো অপারেশন বাস্তবায়ন করা সম্ভব ছিল না। তিনি ১৯৮৪ সালের জুন মাসে অমৃতসরের হরমন্দির সাহিবে উপস্থিত শিখ জঙ্গিদের সংগঠিত করেছিলেন। একই মাসে ভারতীয় সরকারী বাহিনী অপারেশন ব্লু স্টার শুরু করেছিল। তার পরিকল্পনার ফলে ১৫০ জন অপ্রশিক্ষিত জঙ্গির হাতে ৭০০জন ভারতীয় সেনা নিহত হয়।
অপারেশনের প্রাথমিক পর্যায়ে সবেগ সিং অকাল তখত এবং দর্শনি দেওরির মধ্যে গোলাগুলিতে নিহত হন। অভিযান শেষ হলে পরে তার লাশ পাওয়া যায় এবং শনাক্ত করা হয়। সবেগ সিংকে শিখ রীতি অনুসারে এবং সম্পূর্ণ সামরিক সম্মানের সাথে দাহ করা হয়েছিল।
ইম্পেরিয়াল কাউন্টি, ক্যালিফোর্নিয়া
ইম্পেরিয়াল কাউন্টি হল মার্কিন যুক্তরাষ্ট্রের ক্যালিফোর্নিয়া রাজ্যের একটি কাউন্টি। জনসংখ্যা ২০১০ সালের আদমশুমারি অনুসারে ১,৭৪,৫২৮ জন ছিল, যা এটিকে দক্ষিণ ক্যালিফোর্নিয়ার সর্বনিম্ন জনবহুল কাউন্টি বানিয়েছে। কাউন্টির আসনটি হল এল সেন্ট্রো। ইম্পেরিয়াল হল ক্যালিফোর্নিয়ার সবচেয়ে সাম্প্রতিক প্রতিষ্ঠিত কাউন্টি, কারণ এটি সান দিয়েগো কাউন্টির অংশ থেকে ১৯০৭ সালে তৈরি করা হয়েছিল।
ইম্পেরিয়াল কাউন্টি ক্যালিফোর্নিয়ার সুদূর দক্ষিণ-পূর্বে ইম্পেরিয়াল ভ্যালিতে অবস্থিত। এটি পশ্চিমে সান দিয়েগো কাউন্টি, উত্তরে রিভারসাইড কাউন্টি, পূর্বে মার্কিন যুক্তরাষ্ট্রের অ্যারিজোনা রাজ্য ও দক্ষিণে মেক্সিকান রাজ্য বাজা ক্যালিফোর্নিয়ার সঙ্গে সীমান্ত গঠন করে। এটি এল সেন্ট্রো মহানগর পরিসংখ্যান এলাকা অন্তর্ভুক্ত করে এবং এটি দক্ষিণ ক্যালিফোর্নিয়া সীমান্ত অঞ্চলের অংশ, রাজ্যের সবচেয়ে ছোট কিন্তু অর্থনৈতিকভাবে বৈচিত্র্যময় অঞ্চল।
হিরাপুর বিধানসভা কেন্দ্র
হিরাপুর বিধানসভা কেন্দ্র ভারতের পশ্চিমবঙ্গ রাজ্যের পশ্চিম বর্ধমান জেলার একটি বিধানসভা কেন্দ্র ছিল। এটি পশ্চিমবঙ্গ বিধানসভার ২৫৯ নং কেন্দ্র ছিল। বার্নপুর এলাকা সহ বিধানসভার এ নির্বাচনী এলাকাটি হীরাপুর পুলিশ থানার অন্তর্গত ছিল।